Matti Puolakka

Matti Juha Puolakka (25. syyskuuta 1947 Helsinki – 26. marraskuuta 2018 Helsinki ) oli suomalainen ajattelija, joka tuli tunnetuksi lähinnä 1960-luvun lopun maolaiseksi tulkitun liikkeen edustajana. Myöhemmin hän otti etäisyyttä perinteiseen vasemmistolaisuuteen ja perusti Vaihtoehtoliike Idun.Aalto, Sari, Vaihtoehtopuolue. Vihreän liikkeen tie puolueeksi, Into Kustannus, Latvia 2018, s. 123 ja 427, alaviite 87: Haavisto, Pekka,  Itua elämään. Komposti 9-10/1979, s. 18. 
Perhetausta ja opinnot
Matti Puolakan isä Pauli Puolakka oli kommunisti, joka oli toiminut Akateemisen Sosialistiseuran sihteerinä 1930-luvulla ja Punaisessa Valpossa 1940-luvun lopulla. Kansanedustaja Mirjam Vire-Tuominen oli Puolakan täti äidin puolelta.Anton Monti & Pontus Purokuru: 1968 – Vallankumouksen vuosi, s. 205–206. Kustantamo S&S, Helsinki 2018.

Matti Puolakka opiskeli Helsingin yliopistossa sosiologiaa, estetiikkaa ja arkeologiaa, mutta opinnot jäivät kesken. Saarto, Ari, Dialektiikka oppina vastakohtien ykseydestä. Matti Puolakan näkemyksen tarkastelua, teoreettisen filosofian -pro gradu -tutkielma, Helsingin yliopisto 1999. Prof. Ilkka Niiniluoto. 

 Yhteiskunnallinen toiminta  

Puolakka oli 1960-luvun lopulta alkaen niitä harvoja Suomessa, jotka asettuivat Kiinan ja Neuvostoliiton kiistassa Kiinan kannalle. Hän perusti ystävineen vuonna 1965 Suomen Helsingin Sosialistisen Teiniyhdistyksen. Vuonna 1967 hän perusti Helsingin Marxilais-Leniniläisen Seuran yhdessä samanmielisten kanssa. Perusteluna oman järjestön perustamiselle oli, että Suomen kommunistisessa puolueessa ei sallittu avointa keskustelua Kiinan ja Neuvostoliiton ns. suuresta polemiikista. Sittemmin Puolakka toimi Marxilais-leniniläisissä ryhmissä (MLR, 1973–1977) ja Vaihtoehtoliike Idussa (1978–1989). 

Vuoden 1989 jälkeen Puolakka ei enää juurikaan toiminut julkisuudessa. Hänen ajatuksiaan jaettiin lähinnä monisteina.

 Puolakan ajattelun tutkimus 
Puolakan ajattelusta on tehty pro gradu -työ. 

Uusi historia ry julkaisi keväällä 2019 Puolakan näkemyksiin perustuvan teoksen Pelastuuko Euroopan unioni?  Yhdistys on myös alkanut julkaista Puolakan historianfilosofiaa sitä varten perustetulla internetsivustolla. 

 Kirjallinen ja audiovisuaalinen jäämistö 

Matti Puolakka jätti kirjallisen ja audiovisuaalisen jäämistönsä Uusi historia ry:lle. Puolakan julkaistuja ja julkaisemattomia esseitä, artikkeleita ja puheita löytyy Kansan ArkistostaKansan Arkisto: MLR (1973-77) ja Itu (1978-89) ja KansallisarkistostaKansallisarkisto: Matti Puolakan henkilökohtainen arkisto. 

 Julkaisut 

 Kirjat ja vihkot 

 Matti Puolakka: Kysymyksiä marxilaisesta ihmiskäsityksestä. Itula, Helsinki 1980. 

 Matti Puolakka: Huvudfrågan är människoväsendet, “Den kinesiska kulturrevolutionens misslyckande och marxismens kris, världshistoriens största vändning och nödvändigheten av en ny världsåskådning.” Andelslaget Aurora, Helsingfors. (1983)
 101 teesiä typeryydestä ja muita teesejä muista aiheista, Vaihtoehtoliike Itu (1979) 
 101 lisäteesiä typeryydestä, Vaihtoehtoliike Itu (1979)
 Teesejä ihmisestä ja ihmissuhteista, Vaihtoehtoliike Itu (1979)



 Verkkojulkaisu 



 Lähteet 

Luokka:Maolaiset
Luokka:Vuonna 1947 syntyneet
Luokka:Vuonna 2018 kuolleet
Luokka:Yhteiskunnalliset ajattelijat
Luokka:Suomalaiset kirjailijat